[ถ.สุขาภิบาล 5]

ร้านฮ่องกงนูดเดิ้ลเปิดใหม่ไม่นานมานี้ ในปั๊ม ปตท. บน ถ.สุขาภิบาล 5 ค่ะ ตัวปั๊มเองไม่ใหญ่มากเท่าไหร่ ที่จอดรถก็มีพอประมาณ 

แวะมาลองเจิมร้านเพราะอยู่ใกล้บ้าน พนักงานบริการดีมากๆ เลยค่ะ พูดจาน่ารัก ให้คำแนะนำเกี่ยวกับอาหารเยอะเลย

ตั้งใจซื้อกลับบ้าน เลือกเป็นชุดจัมโบ้โรล (149฿) มีบะหมี่ขาหมู ฟองเต้าหู้ทอดไส้กุ้ง เกี๊ยวหิมะ และชาเย็น น้องพนักงานแนะนำให้ทานฟองเต้าหู้ไส้กุ้งที่ร้าน เพราะทอดร้อนๆ ทานอร่อย ซึ่งก็อร่อยจริงๆ ค่ะ ฟองเต้าหู้ทอดมากรอบๆ ไส้กุ้งแน่นๆ ส่วนบะหมี่ขาหมูก็อร่อยค่ะ เส้นบะหมี่ให้เยอะมาก ขาหมูก็เนื้อเยอะ รสชาติใช้ได้เลย ตัวเกี๊ยวหิมะเฉยๆ ค่ะ แป้งเยอะไส้นิดนึง

ซื้อติ่มซำกลับบ้านด้วย เพราะมีโปร ซื้อ 4 จ่าย 3 น้องพนักงานก็แนะนำให้ทานกุยช่ายทอดที่ร้านเลยเช่นกัน ทอดมาร้อนๆ อร่อยค่ะ อีกสามอย่างที่ซื้อกลับคือ ฮะเก๋า ขนมจีบกุ้ง และซาลาเปาชั้น ก็รสชาติดีทั้งหมดค่ะ ฮะเก๋าไส้กุ้งเน้นๆ ซาลาเปาชั้นมีรสไข่เค็มกับครีม เข้ากันดี อร่อยๆ

โดยรวมก็ประทับใจค่ะ